text: Grænsehandel: Flere køber ind i Tyskland 
  07 april 2010 kl. 06.08
  Hver anden danske husstand kører over grænsen for at handle en eller flere gange i løbet af et år.
  Det er en markant stigning siden 2008, viser ny undersøgelse af Capacent for De Samvirkende Købmænd (DSK).
  
  
  
  
  
  
  
   
  Billigere i afgift 
  Det er sodavand, øl, vin spiritus, slik og vin, der især proppes i bilen på indkøbsturen. Og det er varer, der i dag er belagt med afgifter herhjemme. Sættes afgifterne yderlig op, vil 18 procent handle endnu mere i grænselandet.
  
  Stort problem for samfundet 
  Underdirektør i DSK Claus Bøgelund Nielsen mener, at danske afgifter bør sænkes frem for hæves undtagen for cigaretter, hvor minimumafgiften kan hæves, så også de billigste cigaretmærker koster det samme i Danmark som i Tyskland.
  
  Grænsehandel i dagligdagen 
  Undersøgelsen viser også, at 13 procent i dag indregner grænseindkøb i dagligdagen, og de køber ind i Tyskland fire til seks gange om året eller oftere. For to år siden, var det kun hver tiende.
  